
Parlamentul  României

Camera  Deputaţilor
Comisia pentru sănătate  şi familie
                Nr. 28/ 237/ 4 noiembrie 2009                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice (PLx 498/2009), adoptat de Senat în şedinţa din 14 octombrie 2009 în calitate de primă Cameră sesizată, şi  trimis comisiei  pentru examinare, în fond, cu adresa  nr.PLx 498 din 19 octombrie 2009, Camera Deputaţilor fiind Cameră decizională.

În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/237/ 4 noiembrie 2009        
R A P O R T
asupra proiectului de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice 

(PLx 498/2009)


 1. Cu adresa nr. PLx 498 din 19 octombrie 2009 Comisia pentru sănătate şi familie a fost sesizată cu dezbaterea asupra proiectului de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice (PLx 498/2009), adoptat de Senat în şedinţa din 14 octombrie 2009, în calitate de primă Cameră sesizată.

La întocmirea raportului, comisia a avut în vedere avizul Consiliului Legislativ nr. 754/30.06.2009, avizul Comisiei juridice, de disciplină şi imunităţi Plx 498 din 28 octombrie 2009, avizul Comisiei pentru muncă şi protecţie socială nr.27/549 din 28 octombrie 2009 şi avizul Comisiei pentru apărare, ordine publică şi siguranţă naţională nr.32/537 din 27 octombrie 2009.
 2. În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată. Prin proiectul de lege menţionat se reglementează trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă din subordinea Academiei Române în subordinea Ministerului Apărării Naţionale.

3. Comisia pentru sănătate şi familie a dezbătut proiectul de lege menţionat în şedinţa din 4 noiembrie 2009. La şedinţa comisiei au participat 17 deputaţi din cei 17 membri ai comisiei. Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune Plenului Camerei Deputaţilor adoptarea proiectului de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice (PLx 498/2009) în forma adoptată de Senat. 
PREŞEDINTE,

RODICA NASSAR

